Na temelju Odluke o pokretanju postupka prodaje uređaja za hemodijalizu (Ur.broj:2125/53-1292/18) od 28. svibnja 2018. godine, a u svezi sa Suglasnosti za pokretanje postupka prodaje uređaja za hemodijalizu Upravnog vijeća Opće bolnice Gospić (Ur.broj:2125/53-1284/18) od 25. svibnja 2018. godine, Opća bolnica Gospić objavljuje

**JAVNI NATJEČAJ**

**za prodaju uređaja za hemodijalizu**

1. **PREDMET PRODAJE:**

Opća bolnica Gospić, Kaniška 111, Gospić (u daljnjem tekstu: Opća bolnica) prodaje slijedeća tri uređaja za hemodijalizu:

1. **FRESENIUS MEDICAL CARE**, *vrsta uređaja*: uređaj za hemodijalizu; *model*: 4008S; *boja uređaja*: siva; *serijski broj: 7VCAFT47*; *snaga uređaja*: 100 – 240 V; jačina zvuka: 50/60 Hz; *radni sati uređaja:* 17526; *u upotrebi od:* 20.12.2007. godine; servisiranje: 1 godišnje; zadnji servis: 13.09.2017. godine, TSC/MA.

Početna cijena utvrđuje se u iznosu ***od 4.250,00 kn***.

1. **FRESENIUS MEDICAL CARE**, *vrsta uređaja*: uređaj za hemodijalizu; *model*: 4008S; *boja uređaja*: siva; *serijski broj: 7VCAFT48*; *snaga uređaja*: 100 – 240 V; jačina zvuka: 50/60 Hz; *radni sati uređaja:* 16332; *u upotrebi od:* 20.12.2007. godine; servisiranje: 1 godišnje; zadnji servis: 19.09.2017. godine, TSC/MA.

Početna cijena utvrđuje se u iznosu ***od 4.250,00 kn***.

1. **FRESENIUS MEDICAL CARE**, *vrsta uređaja*: uređaj za hemodijalizu; *model*: 4008S; *boja uređaja*: siva; *serijski broj: 7VCAFT51*; *snaga uređaja*: 100 – 240 V; jačina zvuka: 50/60 Hz; *radni sati uređaja:* 15471; *u upotrebi od:* 20.12.2007. godine; servisiranje: 1 godišnje; zadnji servis: 19.09.2017. godine, TSC/MA.

Početna cijena utvrđuje se u iznosu ***od 4.250,00 kn***.

1. **NAČIN I UVJETI PRODAJE:**

Prodaja će se izvršiti prikupljanjem pisanih ponuda, isključivo fizičkim osobama hrvatskim

državljanima ili pravnim osobama sa sjedištem u Republici Hrvatskoj.

Prodaja se vrši prikupljanjem pisanih ponuda uz prethodnu uplatu jamčevine u iznosu od 5%

početne cijene na račun Opće bolnice Gospić **IBAN: HR5723900011100341722**, Model 02, OIB Ponuditelja: \_\_\_\_\_\_\_\_\_\_\_\_\_\_ opis plaćanja „Jamčevina za kupnju uređaja \_\_\_\_\_\_\_\_“.

Ponuđačima čija ponuda ne bude prihvaćena, jamčevina će biti vraćena u roku od 8 dana od dana donošenja Odluke o odabiru.

Izabranom ponuđaču jamčevina se uračunava u cijenu. Ako odabrani ponuditelj ne uplati ugovoreni iznos u roku od 15 dana od dana potpisivanja ugovora ili ne zaključi kupoprodajni ugovor u utvrđenom roku, smatrat će se da je odustao od ponude te gubi pravo na povrat uplaćene jamčevine.

Pored ugovorene cijene ponuditelj snosi i sve ostale zavisne troškove.

Nakon što dobije obavijest o prihvaćanju svoje ponude, potencijalni ponuditelj obvezan je u roku od 15 dana pristupiti sklapanju kupoprodajnog ugovora te je dužan u roku od 15 dana od dana potpisivanja ugovora uplatiti preostali iznos kupoprodajne cijene, umanjene za iznos uplaćene jamčevine.

Prodaja uređaja obavlja se po načelu „viđeno-kupljeno“, što isključuje sve naknadne prigovore kupca. Početna cijena utvrđuje se u visini prikazanoj u točki I. s karakteristikama

za dotični uređaj.

1. **ROK ZA DOSTAVU PONUDA:**

Rok za dostavu teče od dana objave ovog oglasa u Večernjem listu, 03.06.2018. godine, a najkasnije do 11.06.2018. godine u 12:00 sati.

Ponude se dostavljaju u zatvorenoj omotnici, u pisanom obliku preporučenom poštom na adresu : OPĆA BOLNICA GOSPIĆ, Kaniška 111, 53000 Gospić, ili osobnom dostavom u poslovne prostorije Opće bolnice Gospić, s napomenom „Ponuda za kupnju uređaja za hemodijalizu pod točkom br:\_\_\_\_\_\_\_ – ne otvarati“.

Obrazac ponude može se preuzeti na web stranici: [www.](http://www.)obgospic.hr/bolnica

Ponude dostavljene nakon isteka roka za dostavu ponuda neće se otvarati i evidentirati će se kao zakašnjele te neotvorene vratiti pošiljatelju bez odgode.

Ponuditelj može povući svoju ponudu najkasnije do dana otvaranja ponuda i to pisano. U tom slučaju ima pravo na povrat uplaćene jamčevine.

Ponuditelj koji povuče svoju ponudu nakon otvaranja ponuda gubi pravo na povrat jamčevine.

1. **SADRŽAJ PONUDE:**

Ponuda mora sadržavati slijedeće podatke:

1. *za pravne osobe*: naziv i sjedište društva, OIB, presliku izvatka iz sudskog registra odnosno presliku obrtnice za obrtnike,

*za fizičke osobe*: ime i prezime, adresu prebivališta, OIB, presliku osobne iskaznice;

1. ime i prezime osobe za kontakt s brojem telefona, telefaksa, adresom e-pošte;
2. dokaz o uplaćenoj jamčevini i podatak o broju žiro-računa, odnosno tekućeg računa za povrat jamčevine sudionicima čije ponude ne budu prihvaćene;
3. oznaku predmeta kupnje;
4. ponuđenu cijenu.
5. **TROŠKOVI NATJEČAJA**

Ponuditelj snosi sve troškove koji se odnose na pripremanje i podnošenje ponuda. Prodavatelj

ni u kojem slučaju nije odgovoran niti obavezan Ponuditelju nadoknaditi troškove, bez obzira na način vođenja i konačni rezultat postupka javnog natječaja.

Sve dodatne informacije o ponuđenim uređajima zainteresirani mogu dobiti telefonski, radnim

danom od 10.00 do 14.00 sati kod osobe za kontakt: Tajništvo, 053/572 – 917 odnosno na e-mail: ured.ravnatelja@obgospic.hr

Uređaj će se moći pogledati radnim danom do isteka roka za dostavu ponuda od 10.00 do 14.00 sati na adresi Gospić, Kaniška 111 uz prethodnu najavu na telefon 053/572-917.

1. **VALJANOST I IZBOR NAJPOVOLJNIJE PONUDE:**

Valjanost ponude treba biti 30 dana od dana otvaranja ponuda.

Otvaranje ponuda neće biti javno. Ponude će se otvarati na sjednici Povjerenstva imenovanog Odlukom o pokretanju postupka prodaje uređaja za hemodijalizu.

Prodavatelj zadržava pravo odustati od izbora ponuđača i prodaje uređaja bez posebnog obrazloženja kupcima.

Najpovoljnijom ponudom smatra se ponuda s najvišom ponuđenom cijenom.

1. **OBAVIJEST O REZULTATU ODABIRA:**

Svi će ponuditelji o ishodu natječaja biti obaviješteni pisanim putem u roku od 15 dana od odabira najpovoljnijeg ponuditelja.

 **RAVNATELJICA**

 **Mr. Sandra Čubelić, dr. med., spec. pedijatar**